26 iyun kuni Fransiyaning Lion shahri yaqinidagi kimyoviy zavodga hujum uyushtirgani uchun qo‘lga olingan Yyessim Sali o‘z aybini tan olgan. Bu haqda BFM TV xabar berdi. U o‘z iqrorida qurbonining boshini kesib olishdan oldin uni o‘ldirganini ma’lum qilgan. "U bu ishni ongli ravishda amalga oshirganini bildirdi", deyiladi xabarda. Eslatib o‘tamiz, 26 iyun kuni Sen-Kentan-Falave shahridagi zavodga noma’lum shaxs hujum uyushtirib, benzin baklarini portlatib yubordi. Voqea joyida tanadan judo qilingan bosh topilgan. Bosh arabcha xatlar tushirilgan matoga o‘ralgan edi.